**Сенім пунктінің қызметі**

 Сенім пункті, халықтың осал топтары (ИЕТА, СҚ, ЕЖЕ) арасында АИТВ-жұқпасының таралу қарқынын азайту мақсатында құрылады және еріктілік, құпиялылық және анонимді қағидаты негізінде тегін түрде қызмет көрсетеді.

 Сенім пункті халықтың осал топтары арасында АИТВ таралуының алдын алу бойынша мынадай жұмысты жүзеге асырады:

-  ИЕТА-ға залалсыздандырылған шприцтерді, мүшеқаптарды, ақпараттық – білім беру материалдарын беруді;

- оларға  АИТВ-жұқпасы, жыныс жолымен берілетін жұқпалар (бұдан әрі –ЖЖБЖ), АИТВ-жұқтырылуының қауіп-қатерін азайтатын, жүргізу нысандары, АИТВ-ға тестілеу туралы ақпарат хабарлама беруді;

- АИТВ/ЖИТС мәселелері жөнінде психоәлеуметтік кеңестерін, сондай-ақ наркологтардың, дерматовенерологтардың, терапевтердің, фтизиатрлардың және психологтардың кеңестерін беруін өткізуді;

- ИЕТА-ны мамандандырылған білікті медициналық көмек алуы үшін мемлекеттік медициналық ұйымдарға жолдауды;

- АИТВ-ға, ЖЖБЖ-ға, В және С вирусты гепатиттерге зерттеу үшін қан алуды;

- АИТВ жұқтырылуының қауіп-қатерін азайту бойынша шаралар әзірлеу үшін ИЕТА-нің және СҚ-нің қауіп-қатерлі мінез-құлықтарының моделдерін зерделеуді.

 ЖИТС облыстық орталығының базасында СП (сенім пункті) жұмыс істейді, оған «Тең-теңіне» қағидаты бойынша, халықтың осал топтарының (СҚ - секс қызметшілері, ИЕТА – инъекциялық есірткі тұтынатын адамдар) қатарынан волонтерлер мен аутрич қызметшілер және «Газель» автомашинасында оқытылған мейірбикесі бар жылжымалы сенім пункті тартылады. Стационар бойынша СП-де ақысы төленетін 19 волонтер (2 – СҚ және 17- ИЕТА), ақысы төленбейтін 2 волонтер жұмыс істейді. Волонтерлердің жұмысын СП дәрігері мен мейірбикесі үйлестіріп отырады.

 ЖИТС облыстық орталығының мамандарымен, олар шоғырланатын жеріндегі контингенттері арасында алдын алу іс-шараларын өткізеді. Ағымдағы жылдың 8 айында алдын алу іс-шараларымен қамтылғаны – 1819 ИЕТА, 368 СҚ.

 Бір реттік шприцтерді ауыстыру жүргізіледі, мүшеқаптар, АИТВ мен ЖИТС-ті жұқтырудан қорғанудың тәсілдері туралы ағарту әдебиеттері үлестіріледі.

 ЖИТС облыстық орталығының мамандары кесте бойынша күндізгі және түнгі мезгілде Ақтау қаласы мен Мұнайлы ауданында далалық жағдайда, секс қызметшілері көп жиналған орындарда, сол жерде АИТВ-жұқпасы бойынша алдын алу жұмысын (әңгімелесуді, экспресс-әдіспен тестілеуді,үлестірмелі материалдар беруді) жүргізеді. Осылайша, есепті кеңеңде 198 рейд жүзеге асырылып, 235 СҚ қамтылды.

 **Дәрігер- эпидемиолог Г.Н. Жүсіпбекова**